สำหรับโอกาสดีดีที่ต้องการฉลองกับคนพิเศษ ครอบครัวเพื่อนฝูงที่พิเศษ ร้านนี้น่าจะเป็นหนึ่งในร้านที่น่าสนใจหากใครต้องการความหรูหราและความพรีเมี่ยม ก้าวแรกที่เข้ามาจะเห็นการตกแต่งแบบหรูหราสไตล์ยุโรปด้านบนชั้นสองมีห้องส่วนตัวสองห้องรองรับประมาณห้องละ 10 คน
เมนูอาหาร ที่นี่ไม่ได้มีแต่อาหารฝรั่งเศสอย่างเดียวแต่มีอาหารซีฟู้ดและสเต็กด้วย จะทานเป็นคอร์สราคา 1900++ ก็ได้ หรือจะสั่งแยกต่างหากก็มี 
เมนูแนะนำเริ่มด้วยกลุ่ม starter & soup:
1) Truffle Soup / Lobster Soup ปริมาณไม่เยอะมาก รสชาติกลมกล่อม Truffle อาจะน้อยไปนิดแต่ว่ารสยังดีอยู่ แนะนำให้ทานกับขนมปังของทางร้านอร่อยเลยทีเดียว
2) Escargot De Bourgogne: หอยแบบแกะแล้วผัดกับเนยกระเทียมทานกับขนมปังก็อร่อยเช่นกันปริมาณไม่เยอะ

ในหมวดของ Main Course แนะนำเป็น สเต๊ก หรือ Grilled Seafood ต่างๆ สเต็กเนื้อที่นี่ต้องบอกว่านุ่มมาก ปรุงได้เค็มนิดๆ กำลังดี ไม่ต้องมีเครื่องปรุงใดๆ มาทำให้เสียรสชาติเลย ที่อาจจะไม่แนะนำเป็น Angle Hair ที่เป็น ซอสแบบมะเขือเทศอาจจะมีรสชาติไม่ค่อยลงตัวเท่าไหร่ อย่าลืมปิดท้ายด้วยของหวาน Hokkaido Soft Serve       เริ่ดมากรสชาติทานแล้วสดชื่น มีนมแท้ๆ ผสมจริงๆ หรือ อาจจะทานเป็น Banana Crepe or Cream Brûlée ก็ไม่เลวทีเดียว

